CELEX: 22019D0340
Language: mt
Date: 2018-12-05 00:00:00
Title: Deċiżjoni tal-Kumitat Konġunt taż-ŻEE Nru 246/2018 tal-5 ta' Diċembru 2018 li temenda l-Anness VI (Sigurtà soċjali) tal-Ftehim ŻEE [2019/340]

28.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 60/29
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 246/2018
         tal-5 ta' Diċembru 2018
         li temenda l-Anness VI (Sigurtà soċjali) tal-Ftehim ŻEE [2019/340]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) 2017/492 tal-21 ta' Marzu 2017 li jemenda r-Regolament (KE) Nru 883/2004 tal-Parlament Ewropew u tal-Kunsill dwar il-kordinazzjoni ta' sistemi ta' sigurtà soċjali u r-Regolament (KE) Nru 987/2009 tal-Parlament Ewropew u tal-Kunsill li jistabbilixxi l-proċedura għall-implimentazzjoni tar-Regolament (KE) Nru 883/2004 (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Jenħtieġ għalhekk, li l-Anness VI tal-Ftehim ŻEE jiġi emendat skont dan,
                  
               ADOTTAT DIN ID-DEĊIŻJONI:
         
            Artikolu 1
            L-Anness VI tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiż li jmiss jiżdied fil-punti 1 (ir-Regolament (KE) Nru 883/2004 tal-Parlament Ewropew u tal-Kunsill) u 2 (ir-Regolament (KE) Nru 987/2009 tal-Parlament Ewropew u tal-Kunsill):
                        
                                    “—
                                 
                                 
                                    
                                       32017 R 0492: Ir-Regolament tal-Kummissjoni (UE) 2017/492 tal-21 ta' Marzu 2017 (ĠU L 76, 22.3.2017, p. 13).”
                                 
                              
                  
                        2.
                     
                     
                        Dan li ġej jiżdied fl-adattament (h) tal-punt 1 (ir-Regolament (KE) Nru 883/2004 tal-Parlament Ewropew u tal-Kunsill):
                        “IN-NORVEĠJA
                        Pensjoni tal-introjtu tax-xjuħija taħt l-Att tal-Assigurazzjoni Nazzjonali (Kapitolu 20) u skemi tal-pensjoni ta' kontribuzzjoni definita skont l-Att dwar il-Pensjonijiet Okkupazzjonali Obbligatorji.”
                     
                  
         
            Artikolu 2
            It-test tar-Regolament (UE) 2017/492 bil-lingwa Iżlandiża u b'dik Norveġiża, li se jiġi ppubblikat fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fis-6 ta' Diċembru 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, il-5 ta' Diċembru 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 76, 22.3.2017, p. 13.
         
            (*1)  Ma huwa indikat l-ebda rekwiżit kostituzzjonali.